《过六盘山纪事》
清代·龚景瀚

六盘昨夜雷雨作，山东飞雨山西雹。天公岂独惎西民，划尽田禾一何虐。

青者胡麻黄者麦，荞麦花开红间白。可怜昨日异今朝，败穗残花满阡陌。

夏禾已熟不到口，秋禾尚弱更何有。男啼妇哭向田中，不望苍天望父母。

长官清晨巡所部，走马田间相劳苦。回衙泣草告灾书，八羽星飞达大府。

作者简介：（1747—1803）清福建闽县人，字惟广，号海峰。乾隆三十六年进士。历知甘肃诸县。嘉庆元年入总督宜绵军幕，从镇压川楚白莲教军。上《坚壁清野议》。川鄂陕甘等省仿其法行之，成效大著。官至兰州知府。七年十二月底卒。有《澹静斋诗文钞》。